|  |  |  |
| --- | --- | --- |
|   | **REPUBLIKA E KOSOVËS****REPUBLIC OF KOSOVA - REPUBLIKA KOSOVA** **KOMUNA E GJILANIT****MUNICIPAL GJILAN - OPŠTINA GNJILANE - GILAN BELEDIYESI** |  |

**DREJTORIA KOMUNALE E ARSIMIT**

|  |  |
| --- | --- |
| **DATË:** | **21.12.2015** |
| **REFERENCË:** |  |
| **PËR/ZA/TO:** | TRANSPARENCE PUBLIKE Konference para mjeteve te informimit |
| **CC:** |  |
| **PËRMES/PREKO/THROUGH:** | **DREJTORIA E ARSIMIT** |
| **NGA/OD/FROM:** | NAZMI MUSA |
| **TEMA/SUBJEKAT/ SUBJECT:** | Raporti njëvjetor i punës se DKA-se |

 ***Rilindasit:*** *“ Me sa mendohet dielli pa dritë aç mendohet një popull pa arsim”*

Sot, kur po përfundojmë gjysmë vjetorin e vitit mësimor 2015/2016,Drejtoria e Arsimit, drejtorët e shkollave, mësimdhënësit, prindërit e nxënësit ndihemi krenarë për punën tonë në zhvillimin e procesit mësimor dhe ngritjen e cilësisë në arsim.

Njëra nga kushtet themelore për ngritjen e cilësisë në arsim, përveç kuadrit mësimdhënës, planifikimi i buxhetit është parë si nevojë thelbësore. Prandaj, Sektori i financave i DKA-së, në bashkëpunim me Drejtorinë për Buxhet dhe Financa të Komunës së Gjilanit ,me kohë ka bërë planifikimin e buxhetit për DKA-në : për paga, shërbime dhe mallra, komunali, subvencione , investime kapitale dhe për shpenzime të tjera

**PASQYRA TABELARE FINANCIARE E VITIT KALENDARIK 2015**

|  |  |  |  |
| --- | --- | --- | --- |
| 1 | PAGA | 10.240.390.00 |  |
| 2 | SHERBIME DHE MALLRA |  1.402.441.00 |  |
| 3 | KOMUNALI |  208.000.00 |  |
| 4 | SUBVENCIONE |  50.000.00 |  |
| 5 | IVESTIME KAPITALE |  280.000.00 |  |
|  |  |  |  |
|  | Totali buxhetor i DKA-se për vitin 2015 | 12.180.831.oo euro |  |

**Monitorimi i punës ne IEA**

Drejtoria e Arsimit me stafin e saj, të zellshëm e punëtor, në të gjitha IEA me kujdes ka monitoruar Zhvillimin e procesit mësimor:.

1. Hartimi i Planeve Zhvillimore te Shkollave
2. Plan-programet mësimore te mësimdhënësve dhe zbatimi i tyre,
3. Përgjegjësitë dhe obligimet e mësimdhënësve ndaj detyrave te punës ne procesin edukativo-arsimor,
4. Planifikimi dhe realizimi i aktiviteteve jashtë mësimorë te organizuara nga drejtoritë e shkollave: mbrëmjet e maturës, semimaturës, dhe ekskursionet.
5. Monitorimi i testeve te arritshmerisë dhe maturës shtetërore,
6. Mirëmbajtja e dokumentacionit zyrtar pedagogjik i shkollave, zbatimin e ligjit dhe Udhëzimeve administrative te MASHT-it

**Regjistrimi i nxënësve ne klasën e pare, dhe klasën e dhjete –sfide për DKA-ne**

Drejtoria e Arsimit rënësi te posaçme i ka kushtuar regjistrimit te nxënësve ne klasën e pare e te dhjete, detyre kjo e realizuar ne bashkëpunim te ngushte me shkollën, prindërit dhe Drejtorinë e Administratës Publike. Regjistrimi është bere duke respektuar rajonizimin e shkollave, Udhëzimin administrativ te MASHT-it dhe kriteret e regjistrimit te përcaktuara nga MASHT-i.

**Shpërndarja e teksteve shkollore**

Fale një bashkëpunimi te mirë me MASHT-in, punës se mirë të organizimit të drejtorive të shkollave dhe zyrtareve në DKA , në fillim viti mësimor u kem shpërndare tekste shkollore falas nxënësve të arsimit te mesëm te ulet. Pas përfundimit të këtij aksioni, shkollat me kohë i kanë raportuar DKA-së dhe MASHT-it për rrjedhjen e procesit të shpërndarjeve të librave.

**Administrimi dhe përpunimi i të dhënave:**

Grumbullimin dhe përpunimin e të dhënave lidhur me suksesin, numrin e nxënësve, paraleleve, punëtoreve arsimor, administrativ dhe teknik, hapësirave shkollore, nevojën e riparimeve të objekteve suksesin e nxënësve, DKA-ja i kryen me kohë dhe raporton me kohë kryetarit, kuvendit komitetit të arsimi dhe mjeteve te informimit për transparencë publike.

**Objektivi themelor i DKA-se është ngritja e cilësisë dhe rezultatet në fushën e arsimit në komune.**

Instrumenti matës i rezultateve dhe suksesit, konsideroj se janë organizimi i testeve të arritshmërisë me klasat e nënta dhe ai i maturës shtetërore me klasat e dymbëdhjeta. **Komuna e** **Gjilanit,** **me testin e arritshmërisë, është renditur me e suksesshmja në kuadër të komunave të R. Kosovës.** Suksese në arsimin gjilanas për vitin 2015 konsiderojmë edhe sukseset e nxënësve në garat e fushave të ndryshme: Gjuhe angleze, Matematikë, Kimi, Muzikë, Fusha sportive që janë organizuar në kuadër të garave komunale, republikane ,regjionale dhe ndërkombëtare duke zënë vendet e para, të dyta e të treta.

**Shkollat janë institucionet e edukimit dhe arsimimit , i rekracioneve dhe formimit te personaliteteve të nxënësve**.

 DKA-ja ,në bashkëpunim me drejtorët e shkollave , mësimdhënësve te fushave te ndryshme dhe

 organizatave joqeveritare, gjatë vitit që po lëmë pas, kanë organizuar gara për matjen e njohurive e shkathtësive të nxënësve të shkollave fillore e të mesme, organizim të debateve për parandalimin e delikuencës për të miturit, debate për çështjen e sigurisë në shkolla, parandalimit te dhunës, promovimin e të drejtave dhe përgjegjësive të nxënësve, debate për të drejtat e fëmijëve me nevoja te veçanta , fushata për parandalimin e punës se rëndë fizike për fëmije dhe debate për parandalimin e braktisjes se shkollimit te obligueshëm dhe **kujdesin primar shëndetësor**

 Në kuadër të aktiviteteve jashtëshkollore dhe duke u mbështetur në kalendarin e festave shtetërore DKA-ja përherë , jo vetëm që i respekton, por në të gjitha IEA janë organizuar programe kulturore në shenjë manifestimi e nderimi siç janë festat: 17 Shkurti- Dita e Pavarësisë së Republikës së Kosovës,7 Marsi-Dita e Mësuesit,28 Nëntori-Dita e Flamurit,1 Qershori-Dita Ndërkombëtare për të Drejtat e Fëmijëve, Dita e shkollës e festa të tjera me interes kombëtar.

**INFRASTRUKTURA**

**Renovimi i shkollave**

**Furnizimi me inventar shkollor e mjete didaktike,**

**Investime në lëndë djegëse për ngrohje**

**Investime për fusha të reja sportive**

**Janë në ndërtim:**

**Dy salla të Ed. Fizikë,” Abaz Ajeti’ dhe “ Liria “**

**Është gati për proces mësimor Shkolla fillore” Bajam Curri “ në Shurdhan**

**Priten vazhdimi i ndërtimit të shkollës së ARTEVE**

**Do të fillojë ndërtimi i Kopshtit të fëmijëve në Dardani,-nvestim i USAID-it**

**Do të fillojë ndërtimi i aneksit të shkollës fillore në Ponesh-investim i USAIDI-it dhe komunës**

**Është në përfundim të punës projekti i nxehjes qendrore në shkollën” Ramiz Cerrnica “**

 **Bashkëpunimi me** MASHT-in ,USAID-in, GIZ (Dutsche Gezellschaft fyr Intenationale Zusmmenarbeit, Programi i BE-së për reformat në arsimin e Kosovës ( Binjakzimi Finlanda- Austria) Sev the Chilldren ,Caritasin Zviceran, Kolegjin “ Mehmt Akif” ,Drejtorinë e Arsimit të Bursës në Turqi, organizatat e ndryshme joqeveritare dhe Shërbimin policor, kanë ndihmuar e po ndihmojnë fushën e arsimit në të gjitha segmentet.

Viti 2015, për vlerësimin e DKA-se, ishte viti i sukseseve, dhe rezultateve pozitive, viti udhëheqjes me duar te pastra dhe zbatim i ligjeve të cilat e drejtojnë fushën e arsimit.

 Me respekt për opinionin, Nazmi Musa, Drejtor i Drejtorisë komunale të Arsimit të Gjilanit